open-index/open-wikipedia-markdown huggingface dataset:
Silosmissalet

**Silosmissalet** eller **Missale de Silos** er den eldste bevarte kristne bok på papir. Den er en messebok (Missale) og stammer fra året 1151.

## Beskrivelse
Formatet er kvarto og missalet består av 157 folia, hvorav bladene 1 til 37 består av papir, og resten av pergament. Strengt tatt er det ikke et regelrett missale: det kombinerer annet stoff slik at man kunne kalle det ey breviarmissale. Eller man kunne betrakte den som en *[[Liber Mysticus]]*.

Missalet er i biblioteket i abbediet Santo Domingo de Silos i nærheten av Burgos i Spania, og kalles *Kodex 6*. Det er del av en gruppe liturgiske manuskripter for den mozarabiske ritus, som er blitt bevart hos benediktinerne i klosterbiblioteket i Silos til tross for at pave Gregor VII hadde forbudt det i 1080. Det er imidlertid ikke blitt til i klosterets eget scriptorium, men stammer fra klosteret Santa María la Real i Nájera. Byen var den gang innen det kristne territorium, men det antas at papiret for missalet stammer fra den arabiske verden, sannsynligvis fra al-Andalus, det muslimske Spania.

## Medieinteresse
I 2013 besiktiget Umberto Eco, som omtaler Silos i din roman *[[Rosens navn]]*, manuskriptet. Besøket fikk bred omtale i spanske medier.

## Referanser


## Eksterne lenker
* Katalogeintrag & Abbildung
* Catholic Encyclopedia zu ''Mozarabic Rite''; siehe "Offices and Masses; f)".
Mersal

***Mersal*** er en indisk tamilspråklig action-thriller fra 2017 regissert av Atlee. Hovedpersonene spilles av Joseph Vijay, Nithya Menen, Samantha Akkineni og Kajal Aggarwal. 

Bakgrunnsmusikken og spillelisten ble produsert og skrevet av A. R. Rahman.

## Handling
En indisk lege som bor i Europa kommer hjem for å løse en helsetrussel som truer hele landet, og under reisen løser han mysteriet omkring farens død.

## Rolleliste

* Vijay i tre forskjellige roller:
**landsbyens wrestler Vetrimaaran, som de andre i landsbyen gjerne omtaler som "Thalapathy"
**legen Maaran, Vetrimaarans førstefødte sønn, som tar kun 5 rupi per legetime
**magikeren Vetri, Vetrimaarans andrefødte sønn, Maarans bror
* S. J. Surya – Daniel Arockiyaraj
* Nithya Menen – Aishwarya Vetrimaaran, Vetrimaarans kone
* Samantha Akkineni – Tara, Maarans kjæreste
* Kajal Aggarwal – Anu Pallavi, Vetris kjæreste
* Vadivelu – Vadivu
* Sathyaraj – Rathnavel
* Kovai Sarala – Sarala Maarans adoptivmor
* Rajendran – helseminsteren
* Sathyan – Maniya
* Misha Ghoshal – Taras venn
* Yogi Babu – Nolan
* Mamilla Shailaja Priya – Taras mor
* Hareesh Peradi – Arjun Zachariah
* Sangili Murugan – Salim Ghosh
* Kaali Venkat – en rickshaw-sjåfør
* Devadarshini – en sykepleier
* Surekha Vani – en sykepleier

## Annet
### Samfunnskritikk
Bharatiya Janata Party (BJP), det styrende politiske partiet av Indias regjering, hadde protestert mot scener der hovedpersonen, spilt av Vijay, kritiserer den nylig innførte vare- og tjenesteskatten, og også en scene hvor en karakter latterligger Digital India, en innovasjon fremmet av BJP. Partiet krevde at disse scenene ble kuttet fra filmen til fremtidig seere. Disse handlingene ble sett på som et angrep på ytringsfriheten ved å motsette seg politiske partier og forskjellige kjendiser som arbeider i tamilsk kino.

Flere medisinske foreninger som Tamil Nadu Government Doctors' Association, fordømte filmen for den påståtte kyniske skildringen av leger som arbeider på statlige sykehus. Leger som arbeider med Indian Medical Association delte lenker av filmen på piratkopierte nettsteder på nettet, i håp om at det ville føre til monetære tap for filmskaperne.

## Priser og nominasjoner

## Referanser



## Eksterne lenker
*
Hans Inge Myrvold

**Hans Inge Myrvold** (født 1985) er en norsk politiker (Sp) som fra 2015 var varaordfører i Kvinnherad kommune. Fra 2019 er han ordfører i Kvinnherad. Han har vært medlem av Kvinnherad kommunestyre siden 2011, der han representerer Senterpartiet.

I stortingsvalget 2017 var Myrvold nummer tre på Senterpartiets valgliste i Hordaland, og han ble innvalgt som partiets 1. vararepresentant. Han ble gjenvalgt i 2021, og fra 14. oktober 2021 til 4. februar 2025 møtte han fast for statsråd Kjersti Toppe og var medlem av Stortingets helse- og omsorgskomité.

## Referanser


## Eksterne lenker
* 
*
Henriette Marø

**Henriette Marø** (født 1988) er en norsk skuespiller som blant annet er kjent som Silje Helgesen i flere sesonger av NRKs mangeårige komiserie *[[Side om side]]*.

I løpet av sin utdannelse på Kunsthøgskolen i Oslo spilte hun blant annet roller som Dr. Stockmann i *[[En folkefiende]]*, Laura i *[[Glassmenasjeriet]]*, Katarina i *Demoner* og Malvolio i *[[Helligtrekongersaften]]*. Og hun har etter uteksaminering ved Teaterhøgskolen spilt i bl.a. *[[Jeg kommer tilbake i kveld]]* ved Agder Teater.

Henriette Marø debuterte på Trøndelag Teater i 2015 i eventyrmusikalen *Påfuglen* før hun senere medvirket i Leonce og Lena, Unge dramatikere, i Fassbinders *[[Petra von Kants bitre tårer]]* og i musikalen *Vår!*. Senere har hun opptrådt i Carl Frode Tillers *Begynnelser* og som Maria i *[[Juleevangeliet – The Smash Hit Musical]]* – en rolle hun gjorde på nytt i 2017. Siste rolle for Henriette på Trøndelag Teater i denne omgang var i Tyra Tønnessens *Søndagsskolen*.

Hun har også fremstilt Silje Helgesen, samboer til komiker Vidar Magnussens skikkelse Jonas Kvåle i flere sesonger av NRKs mangeårige komiserie *[[Side om side]]*.

## Referanser


## Eksterne lenker
*
Para-VM i bueskyting 2017

**Para-VM i bueskyting 2017** var det offisielle verdensmesterskapet i bueskyting for handicappede utøvere i 2017. Det ble arrangert i Beijing i Kina fra 12. til 17. september 2017.

Det ble konkurrert i klassene menn og kvinner individuelt, og kvinner, menn og mix i lagkonkurranse. Det konkurreres i grenene compoundbue, recurvebue og W1 (som kan bruke compoundbue eller recurvebue). 

Poengene i rankingomgangen avgjorde hvem som gikk til sluttspill, og i resultatlistene fra mesterskapet har alle som ble slått ut i 16-delsfinalen kommet på niendeplass.  

## Resultater menn
### Recurve

Zhao slo Netsiri på tie-break 6-6 i finalen, og Zapaev slo Chaipoon 6-0 i bronsefinalen.

### Compound

Ai slo Shelby 142-141 i finalen, og Thompson slo Simonelli 146-144 i bronsefinalen.

### W1

Farby slo Asik 132-131 i finalen, og Donskoi slo Aydin 131-126 i bronsefinalen.

## Resultater kvinner
### Recurve

Nemati slo Eroglu 6-2 i finalen, og Wu slo Barantseva 7-1 i bronsefinalen.

### Compound

Zhou slo Andrievskaia 141-140 i finalen, og Lin slo Virgilio 145-142 i bronsefinalen.

### W1

Stretton slo Frith 141-133 i finalen, og Rumary slo Hirasawa 140-132 i bronsefinalen.

## Resultater lag
### Menn
#### Recurve

Russland slo USA 6-2 i finalen, og Polen slo Brasil 5-1 i bronsefinalen.

#### Compound

Italia slo Iran 226-225 i finalen, og USA slo Russland 228-223 i bronsefinalen.

#### W1

Tyrkia slo Russland 205-202 i finalen, og Italia slo Sør-Korea 200-196 i bronsefinalen.

### Kvinner
#### Recurve

Kina slo Russland 5-3 i finalen, og Italia slo Iran 5-4 på tie-break (24-18) i bronsefinalen.

#### Compound

Iran slo Kina 229-223 i finalen, og Russland slo Italia 229-217 i bronsefinalen. Iran og Russland satte med dette ny verdensrekord. 

### Mix
#### Recurve

Italia slo Brasil 6-0 i finalen, og Iran slo Russland 6-2 i bronsefinalen.

#### Compound

Russland slo Iran på tie-break i finalen (151-151, 20-18), og Storbritannia slo Italia 152-151 i bronsefinalen.

#### W1

Storbritannia slo Russland 140-132 i finalen, og Japan slo Sør-Korea 139-134 i bronsefinalen.

## Kilder
* Resultater (arkivert)

## Eksterne lenker
* World Archery Federation
* Norges Bueskytterforbund
Nord-Trøndelag Friidrettskrets

**Nord-Trøndelag Friidrettskrets** (stiftet 8. juli 1923) er et organisasjonsledd i Norges Friidrettsforbund, og er et fellesorgan for all friidrett i Nord-Trøndelag. 

Kretsen ble slått sammen med Namdal Friidrettskrets i 1987.

## Kretsens ledere
* Olav Benum, Namsos IF (1923–1926)
* Haagen G. Einang, Hegra IL (1926–1946)
* Odd Lorås, Røra IL (1946–1949)
* John Skjervold, IL Fram (1949–1951)
* Knut Schønberg, IL Blink (1951–1953)
* Rolf Trøite, Hegra IL (1953–1964)
* Arne Arnstad, IL Fram (1964–1966)
* Roar Nyborg, Inderøy IL (1966–1967)
* Oddgeir Moen, IL Nybrott (1967–1969)
* Sverre Tronsmo, Kopperå IL (1969–1972)
* Roald Langseth, Steinkjer I&FK (1972–1973)
* Ola M. Lerfald, IL Dalebrand (1973–1979)
* Andreas Haugdahl, Steinkjer I&FK (1979–1981)
* Jan Sandstad, Mosvik IL (1981–1985)
* Geir Tronsmo, IL Nybrott (1985–1987)
* Joralf Gran, Inderøy IL (1987–1990)
* Kjell Olav Storflor, IL Dalebrand (1990–1997)
* Marvin Hansen, Grong IL (1997–2010)
* Kjell Aage Gotvassli, Steinkjer (2010–2014)
* Ragnar Prestvik, Overhalla IL (2014–)

## Kilder
* Nord-Trøndelag friidrettskrets 75 år : 1923-1998, s. 32.
* Hans M. Nordberg (1994): Idrettens historie i Nord-Trøndelag : idrettskretsen 75 år, s. 251.

## Referanser


## Eksterne lenker
*
Ilia Beskrovnyj

**Ilia Beskrovnyj** (russisk: Илья Бескровный, født 19. mars 2000) er en russisk syklist, som vant BMX racing under Sommer-OL 2018 for ungdom. 

## Idrettskarriere
Beskrovnyj deltok i BMX racing (mix) under Sommer-OL 2018 for ungdom, og vant denne sammen med Varvara Ovtsjinnikova. Han kom på andreplass i guttefinalen, bak Edvards Glazers fra Latvia, og Ovtsjinnikova kom på andreplass i jentefinalen.

## Referanser


## Eksterne lenker
* Buenos Aires 2018 - Ilia Beskrovnyy
Varvara Ovtsjinnikova

**Varvara Ovtsjinnikova** (russisk: Варвара Овчинникова, født 3. desember 2000) er en russisk syklist, som vant BMX racing under Sommer-OL 2018 for ungdom.

## Idrettskarriere
Ovtsjinnikova deltok i BMX racing (mix) under Sommer-OL 2018 for ungdom, og vant denne sammen med Ilia Beskrovnyj. Hun kom på andreplass i jentefinalen, bak Zoe Claessens fra Sveits, og Beskrovnyj kom på andreplass i guttefinalen.

## Referanser


## Eksterne lenker
* Buenos Aires 2018 - Varvara Ovchinnikova
Kevin Schunck

**Kevin Schunck** (født 25. september 2000) er en sveitsisk syklist, som fikk sølv i BMX racing under Sommer-OL 2018 for ungdom.

## Idrettskarriere
Schunck deltok i BMX racing (mix) under Sommer-OL 2018 for ungdom, og kom der på andreplass sammen med Zoe Claessens. Han kom på åttendeplass i guttefinalen, og Claessens kom på andreplass i jentefinalen.

## Referanser


## Eksterne lenker
* Buenos Aires 2018 - Kevin Schunck
Færderbrua

**Færderbrua** (uoffisielt navn) er en planlagt forbindelse med en hengebru som vil gå mellom Smørberg i Tønsberg kommune og Ramberg i øya Nøtterøy i Færder kommune. Planlagt byggestart er på slutten av 2027, og brua er planlagt å stå ferdig tidligst i 2032.

Når brua står ferdig vil den eksisterende Kanalbrua mellom Tønsberg sentrum og Teie i Nøtterøy få prioritering for buss til og fra Tønsberg. Kanalbrua vil dermed mest sannsynlig bli permanent stengt for private personbiler.

## Se også
* Liste over broer i Norge
* Liste over broer i Norge etter lengde

## Referanser


## Eksterne lenker
*
Juan Camilo Ramirez Valencia

**Juan Camilo Ramirez Valencia** (født 2. mars 2001) er en colombiansk syklist, som fikk bronse i BMX racing under Sommer-OL 2018 for ungdom.

## Idrettskarriere
Ramírez deltok i VM i BMX-sykling 2018, og fikk der sølv i juniorklassen, bak Léo Garoyan fra Frankrike. Han kom også på andreplass i juniorklassen under Panamerikansk mesterskap i BMX-sykling 2018, som ble arrangert i Medellín i Colombia, der Juan Esteban Naranjo Murillo vant denne klassen.

Han deltok i BMX racing (mix) under Sommer-OL 2018 for ungdom, og kom der på tredjeplass sammen med Gabriela Bolle Carrillo. Han kom på femteplass i guttefinalen, og Carrillo kom på tredjeplass i jentefinalen.

## Referanser


## Eksterne lenker
* Buenos Aires 2018 - Juan Camilo Ramirez Valencia
Eugene Boudin

**Eugene Boudin** (født 12. juli 1824 i Honfleur, død 8. august 1898 i Deauville) var en  var en fransk landskapsmaler, og regnes som en foregangsmann for impresjonismen. Han er kjent for å ha inspirert og lært opp Claude Monet og for å få Monet til å begynne å male.

## Referanser
Sykling under Sommer-OL for ungdom 2018

**Sykling i [[Sommer-OL for ungdom 2018]]** ble arrangert fra 7. til 17. oktober 2018. Øvelsene gikk i Parque Tres de Febrero i Buenos Aires i Argentina.

## Format
Det var ingen individuelle konkurranser, kun lagkonkurranser. I klassene for gutter og jenter deltok to utøvere sammen.

I lagkonkurransene (en for gutter og en for jenter) deltar to utøvere fra hvert lag, og de konkurrerer sammenlagt i fem øvelser. Tre av øvelsene er landeveissykling; fellesstart (road race), gateritt (criterium) og lagtempo (team time trial). To av øvelsene er mountainbike; eliminator og kortbane.

Det arrangeres også to BMX-øvelser, der begge er mix. Den ene er *racing*, der hvert lag stiller med én gutt og én jente. Gutter og jenter konkurrerer i separate løp, men konkurrerer samlet. Den andre øvelsen er *Freestyle park*, der hvert lag stiller med én gutt og én jente, fra samme land eller fra ulike land.

## Medaljeoversikt
### Medaljetabell

### Øvelser

## Referanser


## Eksterne lenker
* 
* Buenos Aires 2018 - Cycling
Paul Romer

**Paul Michael Romer** (født 6. november 1955) er en amerikansk økonom som har vært en pionér innen endogen vekstteori, og som mottok Sveriges Riksbanks pris i økonomisk vitenskap til minne om Alfred Nobel i 2018 sammen med William Nordhaus. Romer var i 2018 tilknyttet Stern School of Business ved New York University . Før det var han var sjefsøkonom i verdensbanken fra 2016 til 2018 og før det professor i økonomi ved Stanford University.

Romer tok en bachelorgrad i matematikk og fortsatte med en mastergrad og doktorgrad i økonomi ved universitetet i Chicago. I Chicago fikk han blant annet bistand fra den franske matematikeren Ivar Ekeland.

Romers viktigste arbeid har vært innen økonomisk vekst, og publiserte i 1986 og 1990 to artikler i *Journal of Political Economy* som ble starten på endogen vekstteori.

Romer fikk Sveriges Riksbanks pris for å vise hvordan kunnskap kan fungere som motor for langsiktig økonomisk vekst, og hans teori har generert mengder av ny forskning om hvilke vilkår og regler som stimulerer nye ideer og langsiktig velstand.

## Referanser


## Eksterne lenker
* 
*
Gulbojok

**Gulbojok** (nordsamisk: *Golggotjohka* – historisk: *Gålgutjåkka*, kvensk: *Kulpukanjoki*) er ei elv i Tana kommune i Finnmark. Den er ei vestlig sideelv til Tana. Elva har utspring fra Gulbojokvann og er 21,1 kilometer lang (28,2 medregnet Doaresjohka).

Vassdraget har utspring på fjellet Luohttemuorvárri, rundt 9 kilometer vest for Masjok. Elva, som her heter Doaresjohka, renner først mot nord, senere øst, ned til Gulbojokvann. Gulbojok har utløp fra sørøstenden av Gulbojokvann og renner mot sørøst. Rundt to kilometer vest for Masjok snur elva mot nord og renner en bred og flat dal vest for Holmfjellet, med vidstrakte myrer som veksler med skog langs elva. Gulbojok munner ut i Tana ved Norskholmen, rundt to kilometer sør for Boftsa.

Tanavassdraget ble i 1980 vernet mot kraftutbygging i Verneplan II for vassdrag.

## Fotnoter



## Referanser
Gabriela Bolle

**Gabriela Bolle Carrillo** (født 14. desember 2000) er en colombiansk syklist, som fikk bronse i BMX racing under Sommer-OL 2018 for ungdom.

## Idrettskarriere
### 2017
Carrillo deltok i Panamerikansk mesterskap i BMX-sykling 2017, og fikk der bronse i juniorklassen. Hun deltok også i VM i BMX-sykling 2017, der hun kom på ellevteplass i juniorklassen.

### 2018
Hun deltok igjen i VM i BMX-sykling 2018, og fikk der bronse i juniorklassen, bak Indy Scheepers fra Nederland og Zoé Claessens fra Sveits. Hun kom på andreplass i juniorklassen under Panamerikansk mesterskap i BMX-sykling 2018, som ble arrangert i Medellín i Colombia, der Laura Tatiana Ordoñez Urbano vant.

Hun deltok i BMX racing (mix) under Sommer-OL 2018 for ungdom, og kom der på tredjeplass sammen med Juan Camilo Ramirez Valencia. Hun kom på tredjeplass i jentefinalen, og Ramirez Valencia kom på femteplass i guttefinalen.

## Referanser


## Eksterne lenker
* 
* Buenos Aires 2018 - Gabriela Bolle Carrillo 
* The-Sports.info - Gabriela Bolle Carrillo
Krisztián Rabb

**Krisztian Rabb** (født 10. november 2001) er en ungarsk fekter, som konkurrerer i sabel. Han vant fekting under Sommer-OL 2018 for ungdom.

## Idrettskarriere
### 2018
Rabb deltok deltok i Junior-EM i fekting 2018, der han vant kadettklassen (U17). Ungarn vant også lagkonkurransen i denne klassen. Han deltok i Junior-VM i fekting 2018, og fikk der delt bronse (sammen med Alonso Santamaria) i kadettklassen.

I Sommer-OL for ungdom 2018 vant han sabelkonkurransen, etter at han slo Hyun Jun 15-13 i finalen. Han deltok også på det sammensatte laget *Europa 1* som vant mix-lagkonkurransen.

## Referanser


## Eksterne lenker
*
* Buenos Aires 2018 - Krisztian Rabb
Cyclommatus thanhvanae

***Cyclommatus thanhvanae*** er en bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En middelsstor (hannen 27-37 millimeter lang), avlang, halvblankt rødbrun hjortebille uten metallisk glans. Hode og forkropp er rødbrune med tre litt uklare, svarte lengdestriper på pronotum, dekkvingene brunrøde med svart sømstripe. Store hanner har kraftige mandibler, hver mandibel har en kraftig tann ved roten og én tann lenger ute, der er gjerne noe asymmetriske. Hos små hanner er mandiblene mye mindre og sagtakkede i hele lengden. Antennene er ganske lange og tynne, omtrent så lange som hodets bredde. Pannen er rundet innbuktet i midten. Hodet har ikke sidekjøler. Pronotum utvider seg lite forover, forkanten er svart. Dekkvingene er blanke uten synlig punktering. Beina er slanke, leggene rødlige.  Hunnen er foreløpig ukjent.

## Levevis
Larvene utvikler seg i råtne trestammer.

## Utbredelse
Arten er utbredt i Vietnam (Lam Dong-provinsen).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Cyclommatini]]*
******* Slekten *[[Cyclommatus]]* Parry, 1863 – 55 arter
******** Underslekten *Cyclommatinus* Didier, 1931 
********* ***Cyclommatus thanhvanae*** Schenk & Nguyen, 2015

## Kilder
* Schenk, K.-D. og Nguyen, T.Q. (2015) Description of two new taxa of the genus *Cyclommatus* Parry, 1863 from Central Vietnam (Coleoptera, Lucanidae). *Beetles World* 11: 7-11. http://frankfiedler.com/literature/lucanidae/beetles-world/beetles-world-no-11/

## Eksterne lenker
* Bildegalleri over en del arter
* Bildegalleri over artene foto:Benjamin Harink
* 
*
Norge under Sommer-OL for ungdom 2018

**[[Norge]]** deltok i Sommer-OL for ungdom 2018 i Buenos Aires i Argentina i perioden 6.–18. oktober. Troppen besto av 16 utøvere som deltok i elleve ulike idrettsgrener: svømming, stuping, sandvolleyball, roing, golf, brettseiling, turn, rytmisk gymnastikk, karate, taekwondo og badminton. Gymnasten Josephine Nordstad Juul Møller var flaggbærer under åpningsseremonien.

## Badminton

Norge kvalifiserte seg med én utøver basert på BWFs verdensranking.

* Singel, gutter: Markus Barth fra Bergen Badmintonklubb (Trener: Javier Ricardo Bish Cegarra)

## Golf

* Emilie Øverås fra Oslo Golfklubb og Bård Bjørnevik Skogen fra Haugaland Golfklubb (Trener: Øyvind Krag Ingul)

## Gymnastikk

### Rytmisk gymnastikk

Norge kvalifiserte seg med én utøver basert på innsatsen i den europeiske kvalifiseringen.

* Mangekamp, jenter: Josephine Nordstad Juul Møller fra Asker Turnforening (Trener: Katrine Field-Hagelund)

### Turn

Norge kvalifiserte seg med én utøver basert på innsatsen under junior-EM i turn 2018.

* Mangekamp, gutter: Jacob Gudim Karlsen fra Oslo Turnforening (Trener: Valentyn Skrypin)

## Karate

Norge kvalifiserte seg med én utøver basert på innsatsen i én av kvalifiseringsturneringene.

* Jenter +59 kg: Annika Sælid fra Sentrum Kampsport Senter (Trener: Wayne Colin Trevor Otto)

## Roing

Norge kvalifiserte seg med én utøver i singlesculler basert på innsatsen under junior-VM i roing 2017.

* Singlesculler, gutter: Nicolai Enstad Haraldseth fra Horten Roklubb (Trener: Marte Kaasen Krogsrud)

## Sandvolleyball

Norge kvalifiserte seg med ett jentelag basert på innsatsen under kontinentalcupen i sandvolleyball for ungdom 2017/18.

* Jenter: Emilie Kløvfjell Olimstad og Frida Berntsen fra Idrettslaget Dristug (Trener: Jetmund Berntsen)

## Seiling

Norge kvalifiserte seg med én utøver i klassen Techno 293+ basert på innsatsen i den europeiske kvalifiseringen.

* Techno 293+, jenter: Helle Oppedal fra Stavanger Seilforening (Trener: Jannicke Stålstrøm)

## Stuping

* Helle Tuxen fra Randabergstuperne (Trener: Helge Ordin Tuxen)

## Svømming

* André Klippenberg Grindheim fra Hamar Idrettslag
* Tomoe Zenimoto Hvas fra Bærumsvømmerne
* Malene Rypestøl fra Vågsbygd Svømme- og Livredningsklubb
* Ingeborg Vassbakk Løyning fra Bærumsvømmerne
* (Trenere: Beda Marianne Leirvaag og Sondre Lenschow Solberg)

## Taekwondo

* Gutter +73 kg: Milos Pilipovic fra Grorud Taekwondoklubb (Trener: Mikael Garberg Oguz)

## Referanser


## Eksterne lenker
* Buenos Aires 2018 hos *[[Olympiatoppen]].no*
Incadorcus damasoi

***Incadorcus damasoi*** er en bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En liten (ca. 12 millimeter), blank, svart hjortebille. Kroppen har gjerne en litt matt glans. Hannens kjever er noe forstørrede, rundede, påfallende asymmetriske, med høyre og venstre mandibel tydelig ulike. Pronotum er rundet, bredest foran. Dekkvingene har opphøyde, blanke lengdelister, områdene mellom dem er tett og kraftig punkterte.

## Utbredelse
Arten er utbredt i Andesfjellene i det nordlige Peru (Píura).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Sclerostomini]]*
******* Slekten *[[Incadorcus]]* Arnaud & Bomans, 2006
******** ***Incadorcus damasoi*** Arnaud & Bomans, 2006

## Eksterne lenker
* 
* Generic Guide to New World Scarabid Beetles – ''Incadorcus damasoi'' 
* Bildegalleri
Anders Sandberg (musiker)

**Bo Anders Sandberg** (1968–2024) var en svensk vokalist, kjent som medlem av bandet Rednex (under pseudonymet **Dagger**).
 
Anders Sandbergs musikalske karriere begynte i 1985 i hardrockbandet Arch, som i 1987 var finalister i det svenske mesterskapet i rock. Sandberg ble kåret til mesterskapets beste vokalist, men til tross for dette ble bandet oppløst to år senere. I 1990 vant han SM i karaoke med Bon Jovis låt «Livin’ on a Prayer». Han var i 1991 og 1992 medlem av det norske bandet Why for You og i 1994-1995 deltok han i europop-prosjektet Accagas fra Norrland. Accagas ga blant annet ut singelen «I'm Alive», som var med på den offisielle CD-en for VM i friidrett 1995 på Ullevi i Gøteborg. 1996 deltok han i en  landsomfattende konkurranse for svenske Elviskopier med låten «Can't Help Falling In Love», hvor han kom på annenplass. 1996 til 1998 deltok Anders Sandberg i et nytt europop-prosjekt, Approx, hvor var han med og sang på singelen «High Level» som ble gitt ut i 1998.

I 2001 ble Anders Sandberg medlem i Rednex og han deltok på singlene «The Chase» og «Cotton Eye Joe 2002» samt albumet *The Best of the West* før han sluttet i bandet i 2006. I 2003 var han også med det russiske prosjektet Tourex, som ga ut singelen «Thanks for Loving Me». Låten finnes med på et antall russiske samlealbum og ble en mindre hit i Russland.

Fra årsskiftet 2008/2009 ble Anders Sandberg igjen med i Rednex og deltok på singelen «Devil's on the Loose» som Rednex la ut gratis på The Pirate Bay.

## Diskografi
### Singler
* 1994 - Accagas - «Loloa (Free Your Mind)»
* 1995 - Accagas - «I'm Alive»
* 1998 - Approx - «High Level»
* 2001 - Rednex - «The Chase»
* 2002 - Rednex - «Cotton Eye Joe 2002» 
* 2003 - Tourex - «Thanks for Loving Me»
* 2010 - Rednex - «Devil's on the Loose»

### Album
* 2003 - Rednex - *The Best of the West*

### Videoer
* 1994 - Accagas - «Loloa (Free Your Mind)» 
* 1995 - Accagas - «I'm Alive» 
* 1998 - Approx - «High Level»  
* 2001 - Rednex - «The Chase»
* 2002 - Rednex - «Cotton Eye Joe 2002» 
* 2010 - Rednex - «Devil's on the Loose» 
* 2017 - Anders Sandberg - «My Way»

## Referanser


## Eksterne lenker
* Anders Sandberg på YouTube
* Anders Sandberg på Discogs
Cyclommatus incognitus

***Cyclommatus incognitus*** er en bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En middelsstor (hannene opptil 46 millimeter), matt rødbrunlig hjortbille. Arten er nokså variabel i størrelsen, hos hannen er kjevene forholdsvis større jo større hannen er (allometrisk vekst). Store hanner har lange, jevnt buede mandibler, disse har en innoverrettet tann nær midten, på yttersiden med en skarp rand. Antennene er ganske lange og tynne, omtrent så lange som hodets bredde. Hodet har ikke sidekjøler, men er tett og kraftig punktert på sidene. Pronotum er omtrent dobbelt så bredt som langt, og utvider seg forover. Dekkvingene er matte uten synlig punktering. Beina er slanke.  Hunnen er mye mindre enn hannen, uten forstørrede kjever, tofarget med mørk forkropp og brunrøde dekkvinger, i motsetning til hannen er kroppen tydelig punktert.

## Levevis
Larvene utvikler seg i råtne trestammer.

## Utbredelse
Arten er utbredt i Vest-Malaysia (Kedah, Perak, Pahang) og på Sumatra inkludert Mentawaiøyene.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Cyclommatini]]*
******* Slekten *[[Cyclommatus]]* Parry, 1863 – 55 arter
******** Underslekten *Cyclommatus* (i snever forstand) 
********* ***Cyclommatus incognitus*** Möllenkamp, 1906

## Kilder
* Oversikt over artene

## Eksterne lenker
* Bildegalleri over en del arter
* Bildegalleri over artene foto:Benjamin Harink
* 
*
Thale Fastvold

**Thale Fastvold** (født 24. oktober 1978 i Oslo) er en norsk billedkunstner. Hun er særlig kjent for sin fotokunst og er fra 2018 styreleder i kunstnerorganisasjonen Forbundet Frie Fotografer. Hun er utdannet fra Universitetet i Oslo og Istituto Europeo di Design i Roma, Italia, hvor hun bodde i flere år. 

Hun har stilt ut på en rekke museer og gallerier nasjonalt og internasjonalt, som på Museet for Nonconformist kunst i St. Petersburg, Museet for Avant-garde i Russland, Ortega y Gasset i New York, Tegnerforbundet i Oslo og Small Projects i Tromsø, på internasjonale kunstmesser som Timebag i Medellín, Contemporary i Miami og Cosmoscow i Moskva, og har hatt boklanseringer på MoMA PS1 og Veneziabiennalen.

Fra Artsy om Thale Fastvold: «Thale Fastvold focuses on the dialog between classical photography and non-figurative abstraction. With photography and installation she researches the mysteries of science and spirituality»  

I samarbeid med billedkunstner Tanja Thorjussen startet hun det nomadiske visningsstedet og kunstforlaget LOCUS i 2006., hvor hun var redaktør for publikasjonene Kurator og Arctic Hysteria. Under navnet LOCUS har Fastvold og Thorjussen samarbeidet om en rekke kunstprosjekter blant annet LOCUS Bee Sanctuary Garden, et temporært offentlig kunstprosjekt finansiert av Bydel St. Hanshaugen ved Gamle Aker Kirke, andre verk er innkjøpt av samlingen Kunst på Arbeidsplassen   

## Referanser


## Eksterne lenker
*
Peroksisomer

**Peroksisomer** er blærer med et unikt sett med enzymer som bryter ned fettsyrer til mindre molekyler. 

## Funksjon
Organellen sin oppgave i cellen innebærer blant annet å danne peroksider som oksiderer følgende stoffer: Etanol, formaldehyd, maursyre og fenoler.

Hydrogenperoksid (H2O2) blir dannet som et biprodukt av peroksisiomene. Hydrogenperoksid er meget giftig og cellene bekjemper Hydrogenperoksiden med enzymet katalase. Det er på grunn av dette organellet heter peroksisom.

## Referanser
Transduksjon

**Transduksjon** er et begrep innen molekylærbiologi som betegner en DNA-overføring hvor et virus introduserer fremmed arvestoff inn i en annen celle for å produsere sitt eget. Et eksempel er virusbåren overføring av DNA fra en bakterie til en annen. Overføringen forutsetter ikke at donor- og mottagercellen er i fysisk kontakt med hverandre. Transduksjon er i vanlig bruk blant molekylærbiologer for å introdusere et fremmed gen i en vertcelles genom.

## Referanser
Gudsdom

En **gudsdom** eller et *ordal* (middelalderlatin *ordalium*, jfr engelsk *ordeal*, «prøvelse») var en dom for å avgjøre en persons uskyld, og inngikk i den hedenske arven som levde videre inn i middelalderen, deriblant «vannprøven» som mistenkte trollfolk ble utsatt for, tvekamper og «båreprøven», der man håpet å løse drapssaker ved å la mistenkte defilere forbi offeret, i den tro at avdødes sår ville begynne å blø når gjerningspersonen nærmet seg, jfr Hagen ved den døde Siegfried i *[[Nibelungenlied]]*. I 895 lot en tysk synode en strid mellom bispene i Bremen og Køln avgjøres ved tvekamp. 

Prosedyre innebar at en part beviste sin uskyld eller arverett ved å gjennomgå en risikofylt eller potensielt dødbringende prøve, under den antatte forutsetning at en guddom bistår.

«Gudsdom» er en oversettelse av det mellomlatinske *iudicium dei* eller *iudicium divinum*, som ble overtatt i europeiske folkespråk under innflytelse av ordformer som det gammelhøytyske *ordel*, det gammelengelske *ordāl* og det mellomlavtyske *godis ordil.

Fra [[Romerriket|det gamle Roma]] er historien om [[vestalinne]]n Tuccia kjent. Hun ble anklaget for å ha brutt sitt [[kyskhet]]sløfte, noe som innebar å begraves levende. Men i én versjon av historien beviste Tuccia sin uskyld ved å bære hjem vann fra [[Tiberen]] i en sil.

Mest kjent er «vannprøven» og [[jernbyrd]] som [[Inga fra Varteig]] gjennomgikk. [[Harald Gille]] gikk over ni glødende [[plog]]jern for å bevise at han talte sant når han hevdet å være sønn av [[Magnus Berrføtt]]. En annen gudsdom var «kjelfang» (av tysk *Kesselfang*) der den anklagede med blottet arm skulle ta opp en ring eller stein fra en kjel fylt med kokende vann.

Ordet *ordal* benyttes som [[synonym]] for «gudsdom». Systemet ble bekjempet av kirken; i 1215 forbød [[Fjerde Laterankonsil|fjerde laterankonsil]] i kanon 18, *Sententiam sanguinis'', enhver geistlig medvirkning i slik praksis.

## Referanser


## Litteratur
*
*
*
*
*
*
*

## Se også
* Jernbyrd
Vidar Berg

**Vidar Berg** (født 1979) er en norsk trommeslager, født og oppvokst i Beitstad. 

Han er utdannet faglærer ved musikkonservatoriet i Agder (2005) og har jobbet som trommelærer, blant annet ved Inderøy videregående skole (2007-2013).

Berg spilte (bass) i poprock-bandet Crescent Moon, og medvirket på platen *Beamstream* i 1999. Han ble medlem i folk metal-bandet Lumsk i 2005.

Det han spilte trommer i pop-bandet Farmland og medvirket på platen *Fortune is a fickle one* i 2008. Han medvirket som musiker, produsent og låtskriver på dobbeltalbumet Bakgårdsjul med Stine Mari Langstrand i 2010. Han spiller trommer på platen *Dicipline of Desire*, fra 2013, av bandet Inner Inertia.

Han var medlem og skrev låter for i blues-bandet Rakewood i 2014-2015. Han ble medlem i folkrock-bandet Lumsk i 2005, og folkmetal-bandet Blodsmak i 2017.

## Referanser
Jostein Eikeland

**Jostein Eikeland** (født 29. februar 1968) er en norsk forretningsmann.

Eikeland er mest kjent for å ha etablert IT-selskapet TeleComputing i 1997. Selskapet ble notert på Oslo Børs i 2000, og innledet også satsing i USA. Aksjekursen ble hauset opp sammen med andre IT-selskaper i den såkalte Dot com-boblen, og Eikeland spekulerte selv i at aksjekursen skulle stige kraftig. I løpet av noen måneder i begynnelsen av 2001 falt aksjekursen med 90 %. Eikelands personlige aksjespekulasjoner i TeleComputing påførte ham store tap, og han trakk seg ut av selskapet senere samme år.

I 2002 startet Eikeland opp selskapet Tonsberg Magnesium Group International (TMGI) som skulle produsere deler til bilindustrien, dette var en videreføring av industribedriften Tønsberg Presstøperi. Det ble etablert egen fabrikk i Mexico med over 100 ansatte, men virksomheten ble slått konkurs i 2008. Oslo Kemnerkontor hadde da et skattekrav mot Eikeland på 117 millioner kroner, men Eikeland hadde emigrert fra Norge og har siden bodd i Sveits og USA hvor kemneren ikke har hatt anledning til å kreve inn pengene. Eikeland har bestridt skattekravet.

Eikelands siste store satsing var selskapet Alevo som skulle levere revolusjonerende batteriteknologi. Selskapet hentet inn milliardbeløp fra et større antall investorer, blant disse var den russiske milliardæren Dimitrij Rybolovlev som gikk inn med over en milliard kroner. Det ble etablert en fabrikk i Concord i Nord-Carolina med 290 ansatte, og på et tidspunkt var selskapet verdsatt til 13 milliarder kroner. I 2017 var det ikke penger igjen i selskapet og det ble søkt om konkursbeskyttelse i USA.

## Referanser
Sinodendron yunnanense

***Sinodendron yunnanense*** er en bille som hører til familien hjortebiller.

## Utseende
Forholdsvis små (gjerne rundt 15 millimeter), sylindriske, svarte hjortebiller. Hannene hos denne slekten har ikke forstørrede kjever, derimot har det et kraftig horn i pannen. Pronotum er stekt og bredt uthulet foran uthulingen svært tett og kraftig punktert, forøvrig er pronotum glatt og blankt. Dekkvingene er grovt, rynkete punkterte og nokså blanke.

## Levevis
Larvene utvikler seg i morken, død ved. Disse artene er kanskje ikke like avhengige av uberørt skog som mange andre hjortebiller, men de kan likevel være truet av moderne skogbruk.

## Utbredelse
Arten lever i Yunnan, Kina.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae
***** Underfamilien valsehjorter, Syndesinae – 4 slekter og ca. 30 arter
****** Slekten *[[Sinodendron]]* Schneider, 1791 – 4 arter
******* ***Sinodendron yunnanense*** Kral, 1994 – Yunnan, Kina

## Kilder
* Oversikt over artene
## Eksterne lenker
*
Yūka Ueno

**Yūka Ueno** (上野 優佳 *Ueno Yūka*; født 28. november 2001 i Ōita) er en japansk fekter, som konkurrerer i florett. Hun vant fekting under Sommer-OL 2018 for ungdom.

## Idrettskarriere

### 2016 - 2017
Ueno deltok i Junior-VM i fekting 2016, der hun kom på 39.-plass i florett i kadettklassen (U17). I Junior-VM i fekting 2017 kom hun på femteplass i U17-klassen.

### 2018
Hun vant florett under Juniorasiamesterskapet i fekting 2018, og i april vant hun både U17-klassen og U20-klassen under Junior-VM i fekting 2018. I VM i fekting 2018 kom hun på 25.-plass individuelt, og Japan kom på femteplass i lagkonkurransen.

I Sommer-OL for ungdom 2018 vant hun florett, etter at hun slo Martina Favaretto 15-12 i finalen.

Under Sommer-OL 2020 i Tokyo som ble arrangert i 2021 ble hun utslått i kvartfinalen i den individuelle konkurransen.

Under Sommer-OL 2024 som ble avholdt i Paris, tok hun bronse.

## Referanser


## Eksterne lenker
* 
* Buenos Aires 2018 - Yuka Ueno
Politikkåret 1771

## Hendelser
*12. februar – Gustav III blir konge av Sverige etter at hans far «spiste seg til døde».
*Det blir hungersnød i Sverige, som fører til at potetavlingene øker.

## Fødsler

|-
|Mai
|30. || Ole Olsen Amundrød ||  || bonde og medlem av riksforsamlingen på Eidsvoll i 1814 ||align=center|63 ||align=center|1835 || 
|}
*3. januar – Elisa Bonaparte, storhertuginne av Toscana, søster av Napoléon Bonaparte (død 1820)
*26. februar – Thomas Morris, amerikansk politiker, kongressmedlem 1801–1803 (død 1849)
*11. mai – Laskarina Bouboulina, gresk nasjonalheltinne (død 1825)
*14. mai – Robert Owen, britisk industrieier og samfunnsreformator (død 1858)
*5. juni – Ernst August I av Hannover, konge av Hannover og hertug av Braunschweig-Lüneburg (død 1851)
*7. juli – prinsesse Louise Augusta av Danmark (død 1843)
*16. august – Jonathan Roberts, amerikansk politiker, senator 1814–1821 (død 1854)
*28. august – Jeremiah B. Howell, amerikansk politiker (demokrat-republikaner), senator 1811–1817 (død 1822)
*5. september – Karl av Østerrike-Teschen, østerriksk general, statsmann (død 1847)
*23. september – Kōkaku, keiser av Japan (død 1840)
*6. oktober – Jeremiah Morrow, amerikansk politiker (død 1852)
*9. oktober – Fredrik Vilhelm, hertug av Braunschweig-Wolfenbüttel (død 1815)

## Dødsfall
*5. januar – John Russell, 4. hertug av Bedford, britisk statsmann (født 1710)
*12. februar – Adolf Fredrik av Sverige, svensk konge (født 1710)
*27. mai – Anthony Ashley Cooper, 4. jarl av Shaftesbury, engelsk adelig som var med på å grunnlegge kolonien Georgia (født 1711)
*8. juni – George Montagu-Dunk, 2. jarl av Halifax, engelsk statsmann (født 1716)
*21. november – Joaquín de Montserrat, marqués de Cruillas, spansk general og visekonge av Ny-Spania (født 1700)
## Bildegalleri

JoaquindeMontserrat.jpg|Joaquín de Montserrat(1700-1771)
Adolf Fredrik by Lorens Pasch d.y. - no frame (Nationalmuseum, 15309).png|Adolf Fredrik av Sverige(1710-1771)
Louise_Augusta.jpg|Louise Augusta av Danmark(1771-1843)


## Referanser


## Eksterne lenker
*
Martina Favaretto (fekter)

**Martina Favaretto** (født 15. november 2001) er en italiensk fekter, som konkurrerer i florett. Hun fikk sølv i fekting under Sommer-OL 2018 for ungdom.

## Idrettskarriere
### 2017
Favaretto deltok i Junior-EM i fekting 2017, og fikk der sølv i kadettklassen (U17) individuelt, bak Marta Ricci fra Italia. Italia vant her lagkonkurransen. Hun deltok også i Junior-VM i fekting 2017, der hun kom på sjetteplass.

### 2018
Hun vant florett i juniorklassen (U20) under Junior-EM i fekting 2018, etter at hun slo Leonie Ebert fra Tyskland i finalen, og Italia kom på andreplass i lagkonkurransen. I kadettklassen (U17) fikk hun bronse individuelt, og Italia vant der lagkonkurransen. I april fikk hun sølv i juniorklassen under Junior-VM i fekting 2018, og bronse i kadettklassen.

I Sommer-OL for ungdom 2018 fikk hun sølv i florett, etter at hun tapte 12-15 for Yuka Ueno i finalen. Hun deltok også på det sammensatte laget *Europa 1* som vant mix-lagkonkurransen.

Under Sommer-OL 2024 som ble avholdt i Paris, tok hun sølv.

## Referanser


## Eksterne lenker
*
* Buenos Aires 2018 - Martina Favaretto
Martina Favaretto

**Martina Favaretto** er navnet til flere personer:

* Martina Favaretto (fekter), junioreuropamester i kårde (f. 2001)
* Martina Favaretto (friidrettsutøver), sølvvinner på 4x100 meter under U23-EM i 2015 (f. 1995)
Politikkåret 1571

**Politikkåret 1571** er en oversikt over hendelser, valg, fødte og avdøde personer med tilknytning til politikk i 1571.

## Hendelser

## Fødsler
*ca. 1571: 27. januar &ndash; Abbas I av Persia, sjah av Persia, (født ca. 1629)

## Dødsfall
*7. oktober – Dorothea av Sachsen-Lauenburg, dansk-norsk dronning (født 1511)


Fil:Shah Abbas I engraving by Dominicus Custos - Antwerp artist printer and engraver.jpg|*[[Abbas I av Persia|Shah Abbas konge av perserne]]*Kopperutskjæring av Dominicus Custos, fra hans *Atrium heroicum Caesarum* pub. 1600-1602(1571?-1629?)
Martina Favaretto (friidrettsutøver)

:*Må ikke forveksles med fekteren [[Martina Favaretto (fekter)|Martina Favaretto]]*

**Martina Favaretto** (født 31. januar 1995 i Mestre) er en italiensk friidrettsutøver, som representerer klubben G.A. Aristide Coin Venezia 1949. Hun fikk sølv på 4 x 100 meter stafett under U23-EM i friidrett 2015, og ble italiensk juniormester på 60 meter innendørs i 2014. 

## Idrettskarriere
Favaretto fikk bronse på 60 meter under det italienske U18-mesterskapet innendørs i 2011, og hun kom på sjuendeplass på 100 meter i det italienske U18-mesterskapet utendørs. Hun fikk bronse på 60 meter også under det italienske U18-mesterskapet innendørs i 2012, og kom på sjuendeplass i det italienske U18-mesterskapet utendørs. 

Under det italienske juniormesterskapet innendørs i 2013 kom hun på åttendeplass på 60 meter. Hun deltok i det italienske juniormesterskapet utendørs i juni, og kom der på femteplass på 100 meter. I 2014 ble hun italiensk juniormester på 60 meter innendørs i Ancona, der hun løp på 7,66 i finalen. Hun deltok også i det italienske mesterskapet innendørs for seniorer, og kom der på åttendeplass på 60 meter. I mars deltok hun i en innendørs juniorlandskamp mellom Italia, Tyskland og Frankrike, og kom der på femteplass på 60 meter. Hun kom på femteplass på 100 meter under det italienske juniormesterskapet utendørs.

I 2015 kom hun på femteplass på 60 meter under det italienske U23-mesterskapet innendørs. I det italienske U23-mesterskapet utendørs satte hun ny personlig rekord på 100 og 200 meter, med hhv. 11,79 sekunder og 24,19 sekunder, og kom med det på fjerdeplass på 100 meter og sjuendeplass på 200 meter. Hun ble tatt ut til å delta i U23-EM i friidrett 2015 i Tallinn, og fikk der sølv på 4 x 100 meter stafett. Individuelt deltok hun også på 100 meter, men ble slått ut i forsøksheatet. Hun deltok på 100 og 200 meter i det italienske mesterskapet utendørs, men ble også der slått ut i forsøksheatet på begge distansene. Hun konkurrerte mindre i 2016, men vant 100 meter i tre mindre stevner; Meeting Melinda, Memorial Guido Maccan og Triveneto Meeting.

Hun fikk sølv på 60 meter under det italienske U23-mesterskapet innendørs i 2017, og kom på åttendeplass på denne distansen under det italienske seniormesterskapet innendørs. I det italienske U23-mesterskapet utendørs ble hun slått ut i forsøksheatet på 100 meter. I det italienske mesterskapet innendørs i 2018 ble hun slått ut i forsøksheatet på 60 meter.  

## Referanser


## Eksterne lenker
*
Fekting under Sommer-OL for ungdom 2018

**Fekting under [[Sommer-OL for ungdom 2018]]** blir arrangert fra 7. til 10. oktober 2018, i Parque Polideportivo Roca i Buenos Aires i Argentina. 

### Øvelser

## Kilder
* Resultater 

## Eksterne lenker
* Buenos Aires 2018 - Fencing
Glomibidion

* Se Systematisk inndeling

***Glomibidion*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
En middelsstor, slank, blank, gulbrun trebukk med to par gule flekker på dekkvingene. Antennene er tynne og noe lengre enn kroppen, det tredje leddet kraftig spoleformet fortykket. Pronotum er mye lengre enn bredt, sylindrisk. Dekkvingene er jevnbrede og ender i en liten tann, svært blanke med spredte, korte hår. Beina er middels lange med litt fortykkede lår.

## Utbredelse
Arten er utbredt i Brasil (Mato Grosso).

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Ibidionini J. Thomson, 1860
******** Understammen Ibidionina J. Thomson 1860
********* Slekten *Glomibidion* Napp & Martins, 1985
********** *[[Glomibidion tumidum]]* Napp & Martins, 1985

## Kilder
* Liste over slektene
* Katalog med utbredelsesdata 

## Eksterne lenker
* Bildegalleri 
*
Alfred Hauge (maler)

**Harald Alfred Hauge** (født 5. februar 1876 i Kristiania, død 2. februar 1901 i Madrid) var en norsk maler som sognet til retningen symbolismen. Han var i 1894 elev av maleren Lars Jorde, og samme sommer deltok han i kunstnerkollektivet Vågåsommeren, sammen med Johanna Bugge, Halfdan Egedius, Thorvald Erichsen, Kristen Holbø, Ragnhild Hvalstad, Lars Jorde, Alice Pihl, Kris Torne og Oluf Wold-Torne.

Alfred Hauge var sønn av grosserer Alfred Theodor Gustav Hauge og Ellen Lætitia Read.

Etter Vågåsommeren var Hauge november 1894 til mars 1895 elev ved Zahrtmanns malerskole i København, hvor han også var i februar 1897. Våren og høsten 1896 var han i Paris, der han malte hos Aman-Jean og Luc-Olivier Merson, og en periode delte atelier med Edvard Munch. Han tilbrakte mye av sitt korte voksne liv på reise, og besøkte blant annet Jæren, Belgia, Barcelona, Åsgårdstrand og Marlotte. 

Hauge var en myteomspunnet, rik dandy som levde ut bohem-myten til fulle, og som tidvis ble sammenlignet med forfatteren Oscar Wildes karakter Dorian Grey, og som ødslet bort formuen på en utsvevende tilværelse med kvinnehistorier og rus. I likhet med vennen Halfdan Egedius er han en av «de unge døde» i norsk kunst.

I 1899 sendte venner den nylig mageopererte Hauge til Paris og Marlotte på rekonvalesensreise. Der traff han blant andre kuntneren Paul Cézanne, og malte flere bilder. I januar 1901 reiste han til Spania, der han døde kort tid etterpå.

## Referanser


## Litteratur
* 
* 
*
Enol

**Enol**, eller mer formelt, **alkenol**, er en type reaktiv struktur eller intermediat i organisk kjemi som er representert som et alken (olefin) med en hydroksylgruppe festet til den ene enden av alkenets dobbeltbindingen. Begrepet enol og alkenol er teleskopord som kommer fra "-ene"/"alken" og "-ol" - suffiks som indikerer hydroksylgrupper av alkohol. Generasjon av enoler innebærer ofte fjerning av et hydrogen ved siden av (α-) til karbonylgruppen—det vil si, deprotonering (fjerning som et proton, H+ ). Når dette protonet ikke er returnert på slutten av trinnvis prosess, og resultatet er et anion betegnet som et enolat.

## Keto-enol tautomerisering
Tautomerisering av keto-enol formen kan bli både syre og base katalysert.

### Syrekatalysert

Ved sure forhold vil reaksjonen skje ved å protonere karbonylloksigenet og dette vil gi ett intermediat kation som mister ett H+ fra α-karbonet og gir et nøytralt enol. Denne måten å miste ett hydrogen er lik mekanistisk sett til en E1-reaksjon når α-karbonkationet mister et hydrogen for å danne et alken.

### Basekatalysert

Basekatalysert enoldannelse skjer fordi nærvær av en karbonyllgruppe fører til at hydrogenene på α-karbonet blir svakt sure. Dermed kan karbonyllforbindelser fungere som en syre og donere ett av sine α-hydrogener til en tilstrekkelig sterk base. Resultatet er et resonansstabilisert anion, et enolation, som videre er protonert for å gi en nøytral forbindelse.

## Referanser